Borgarahreyfingin
Strollad ar geodedourien (islandeg: Borgarahreyfingin) a zo ur strollad politikel eus Island, bet savet diwar meur a strollad bihan, a-benn kemer perzh e dilennadeg parlamant Island e 2009. D'ar mare-se eoa Island en ur stad fall abalamour d'an enkadenn ekonomikel. 

Da-geñver an dilennadeg e tapas kaout ar strollad 4 dileuriad (diwar 63 en holl) en Althingi (parlamant Island) : 
Þráinn Bertelsson, filmaozer
Þór Saari
Margrét Tryggvadottir, penngazetennerez
Birgitta Jónsdóttir, barzhez, arzourez ha penngazetennerez

N'eus den ebet e penn ar strollad, met kaset eo gant tri den a genlabour, pep hini anezho gant e gargoù. 
D'ar 14 a viz Eost 2009 e kuitaas Þráinn Bertelsson ar strollad, hag e teuas da vezañ politikour dizalc'h. D'an 18 a viz Gwengolo 2009 e kuitaas an tri ezel all ar strollad, hag e savjont Hreyfingin. N'eus mui dileuriad ebet eus Strollad ar geodedourien en Althingi neuze.

Notenn

Liamm diavaez
 Lec'hienn ofisiel

Strolladoù politikel Island